**zo 17. septembra 2024,**

**ktorým sa mení a dopĺňa zákon č. 364/2004 Z. z. o vodách a o zmene zákona**

**Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. 587/2004 Z. z., zákona č. 230/2005 Z. z., zákona č. 479/2005 Z. z., zákona č. 532/2005 Z. z., zákona   
č. 359/2007 Z. z., zákona č. 514/2008 Z. z., zákona č. 515/2008 Z. z., zákona č. 384/2009 Z. z., zákona č. 134/2010 Z. z., zákona č. 556/2010 Z. z., zákona č. 258/2011 Z. z., zákona   
č. 408/2011 Z. z., zákona č. 306/2012 Z. z., zákona č. 180/2013 Z. z., zákona č. 35/2014 Z. z., zákona č. 409/2014 Z. z., zákona č. 262/2015 Z. z., zákona č. 303/2016 Z. z., zákona   
č. 277/2017 Z. z., zákona č. 51/2018 Z. z., zákona č. 177/2018 Z. z., zákona č. 284/2018   
Z. z., zákona č. 305/2018 Z. z., zákona č. 74/2020 Z. z., zákona č. 516/2021 Z. z., zákona   
č. 253/2022 Z. z., zákona č. 517/2022 Z. z., zákona č. 74/2023 Z. z., zákona č. 272/2023 Z. z. a zákona č. 525/2023 Z. z. sa mení a dopĺňa takto:

1. V § 2 písmeno ah) znie:

„ah) hydroenergetickým potenciálom vodného toku je mechanická energia povrchovej vody produkovaná pohybom masy vody v prirodzenom koryte alebo v umelom koryte, ktorá sa využíva na výrobu elektrickej energie; hydroenergetický potenciál vodného toku je súčasťou vodného toku,“.

1. V § 2 písm. ai) sa za slovo „potenciálu“ vkladajú slová „vodného toku“.
2. § 2 sa dopĺňa písmenom ba), ktoré znie:

„ba) tepelným potenciálom je schopnosť vôd poskytnúť tepelnú energiu pre využitie tepelnými čerpadlami a je súčasťou vôd.“.

V § 17 ods. 1 písm. i) sa slovo „energetického“ nahrádza slovom „tepelného“ a vypúšťa sa slovo „podzemných“.

1. V § 21 ods. 1 písm. a) tretí bod znie:

„3. využívanie hydroenergetického potenciálu vodného toku,“.

V § 21 ods. 1 sa písmeno a) dopĺňa štvrtým bodom, ktorý znie:

„4. využívanie ich tepelného potenciálu bez ich priameho odberu,“.

V § 21 ods. 1 sa písmeno b) dopĺňa piatym bodom, ktorý znie:

„5. využívanie ich tepelného potenciálu bez ich priameho odberu,“.

V § 21 ods. 4 písm. h) sa slová „povrchových vôd“ nahrádzajú slovami „vodného toku“.

V § 21 sa odsek 4 dopĺňa písmenom i), ktoré znie:

„i) osobitné užívanie vôd pre využitie ich tepelného potenciálu najviac na desať rokov.“.

V § 21 ods. 6 sa slová „hydroenergetického potenciálu povrchových vôd“ nahrádzajú slovami „hydroenergetického potenciálu vodného toku“ a slová „energetického potenciálu“ sa nahrádzajú slovami „tepelného potenciálu povrchových vôd alebo“.

1. V § 21 sa za odsek 9 vkladá nový odsek 10, ktorý znie:

„(10) Pri povoľovaní odberu podzemnej vody podľa odseku 1 písm. b) prvého bodu a odseku 1 písm. h) až j), ak tento odber z jedného odberného miesta nepresiahne 15 000 m3 ročne alebo 1 250 m3 mesačne alebo pri povoľovaní na osobitné užívanie vôd podľa odseku 1 písm. b) piateho bodu je orgán štátnej vodnej správy viazaný výsledkami predchádzajúceho zisťovania postupom podľa § 37 ods. 1.“.

Doterajší odsek 10 a označuje ako odsek 11

1. V § 27 ods. 1 sa vypúšťa písmeno g).
2. V § 37 ods. 7 sa za slovo „vôd“ vkladajú slová „alebo odpadových vôd, ktoré vznikli využitím tepelného potenciálu vôd“.
3. V § 52 ods. 1 úvodnej vete sa za slovo „komunikácií“ vkladá čiarka a slová „prejazdných úsekov ciest II. a III. triedy61aa) cez vodné stavby uskutočnené podľa medzinárodnej zmluvy61ab) a“.

Poznámky pod čiarou k odkazom 61aa a 61ab znejú:

„61aa) Zákon č. 135/1961 Zb. o pozemných komunikáciách (cestný zákon) v znení neskorších predpisov.

61ab) Napríklad vyhláška ministra zahraničných vecí č. 109/1978 Zb. o Zmluve medzi Československou socialistickou republikou a Maďarskou ľudovou republikou o výstavbe a prevádzke Sústavy vodných diel Gabčíkovo – Nagymaros.“.

1. V § 52 ods. 1 písm. l) sa slová „energetického potenciálu“ nahrádzajú slovami „tepelného potenciálu povrchových vôd alebo“.
2. Za § 52 sa vkladá nový § 52a, ktorý znie:

„**§ 52a**

Pozemky, ktoré nie sú vo vlastníctve štátu a v správe správcu vodohospodársky významných vodných tokov, správcov drobných vodných tokov alebo právnickej osoby zriadenej alebo založenej štátom, ktorá spravuje vodné stavby podľa § 52 ods. 1 písm. a), b), c) a g) vo vlastníctve štátu z dôvodu, že dosiaľ nedošlo k ich majetkovoprávnemu usporiadaniu a nachádzajú sa pod vodnou stavbou podľa § 52 ods. 1 písm. a), b), c) a g) vo vlastníctve štátu, možno vo verejnom záujme vyvlastniť. Vyvlastňovacie konanie sa začína na návrh príslušného správcu vodnej stavby, pričom návrh na vyvlastnenie práv k takýmto pozemkom môže podať v mene štátu príslušný správca61ac) vodnej stavby do 31. decembra 2045.“.

Poznámka pod čiarou k odkazu 61ac znie:

„61ac) Napríklad zákon Národnej rady Slovenskej republiky č. 278/1993 Z. z. v znení neskorších predpisov, zákon č. 111/1990 Zb. o štátnom podniku v znení neskorších predpisov.“.

§ 53 sa dopĺňa odsekom 3, ktorý znie:

„(3) Vlastník vodnej stavby podľa § 52 ods. 1 písm. l) je povinný udržiavať vodnú stavbu v riadnom stave a zabezpečovať jej údržbu a prevádzku tak, aby nespôsobila zhoršenie stavu útvarov podzemných vôd alebo povrchových vôd, neohrozila bezpečnosť osôb, majetku a vodohospodárskych a iných právom chránených záujmov.“.

1. V § 61 písm. a) a § 73 ods. 16 a 18 sa vypúšťajú slová „a g)“.
2. § 67 sa dopĺňa odsekom 4, ktorý znie:

„(4) Na výkon hlavného štátneho vodoochranného dozoru sa vzťahujú aj ustanovenia § 66 a 68.“.

1. V § 73 ods. 3 prvá veta znie:

„Účastníkom vodoprávneho konania vo veci povolenia týkajúceho sa povrchových vôd, podzemných vôd alebo pobrežných pozemkov vodného toku je vždy aj správca vodného toku.“.

1. V § 74 ods. 1 písm. d) sa slová „vodných tokov“ nahrádzajú slovami „vodného toku“.
2. V § 77 ods. 1 písm. o) sa slová „vodných tokov“ nahrádzajú slovami „vodného toku“ a na konci sa pripájajú tieto slová: „alebo využíva tepelný potenciál povrchových vôd alebo podzemných vôd bez povolenia orgánu štátnej vodnej správy alebo v rozpore s ním [§ 21 ods. 1 písm. a) štvrtý bod a písm. b) piaty bod],“.
3. V § 78 ods. 1 sa za slovo „potenciálu“ vkladajú slová „vodného toku“.
4. V § 78 ods. 3 písm. b) a d) sa slová „vodných tokov“ nahrádzajú slovami „vodného toku“.
5. V § 78 ods. 3 písm. d) sa nad slovom „zmluvy“ odkaz „69)“ nahrádza odkazom „61ab)“.
6. V § 79 sa odsek 3 dopĺňa písmenom i), ktoré znie:

„i) odberoch na účely využitia ich tepelného potenciálu, ak sa následne vypúšťajú do podzemných vôd, okrem odberov geotermálnych vôd.“.

1. Za § 80h sa vkladá § 80i, ktorý vrátane nadpisu znie:

„**§ 80i**

**Prechodné ustanovenie k úpravám účinným od 30. septembra 2024**

Prejazdné úseky ciest II. a III. triedy,61aa) ktoré sú k 30. septembru 2024 vo vlastníctve samosprávneho kraja a prechádzajú cez vodné stavby uskutočnené podľa medzinárodnej zmluvy,61ab) ktoré sú vo vlastníctve štátu a v správe právnickej osoby založenej ministerstvom, prechádzajú od 30. septembra 2024 do vlastníctva štátu a do správy právnickej osoby založenej ministerstvom.“.

**Čl. II**

Tento zákon nadobúda účinnosť 30. septembra 2024.

prezident Slovenskej republiky

predseda Národnej rady Slovenskej republiky

predseda vlády Slovenskej republiky